書祁居之家小閣
作者：周紫芝
朝代：宋

paragraphs: 李渤築長堤，三千五百尺。
爲我絕平湖，遂識柴桑宅。
高人淡無營，小室自生白。
倚壁横兩床，並坐可四客。
時聞蒼蠅館，不厭蝸牛馘。
誰知湖尾山，抱負縈水石。
繁陰庇芳姿，收拾在几席。
天地本高明，胸次有寛窄。
固應世外境，頗與俗眼隔。
我欲爲君留，雨意良霂霢。
對眠分小窗，夜語要劇會。
須臾攜被来，更待風雨夕。